હેમિલ્ટનઃ ન્યૂઝીલેન્ડ વિરુદ્ધ આજે સમાપ્ત થયેલી બીજી ટેસ્ટ મેચના ત્રીજા દિવસે શ્રીલંકાના બેટ્સમેન ઉદારા જયસુંદેરાના વિવાદાસ્પદ આઉટ થયા બાદ ક્રિકેટમાં ડીઆરએસ ફરી એક વાર સવાલોના ઘેરામાં આવી ગઈ છે. શ્રીલંકાના બોલિંગ કોચ ચંપકા રામાનાયકેએ ડીઆરએસ પર સવાલ ઉઠાવતાં કહ્યું કે, ”ટેલિવિ‍ઝન પર જોયા બાદ એ સ્પષ્ટ દેખાઈ રહ્યું હતું કે જયસુંદેરા આઉટ નહોતો. હું અમ્પાયરિંગ અંગે વાત ન કરી શકું અને અમે આ મામલે કોઈ વાત પણ નથી કરી. જે પણ નિર્ણય લેવાયો તેને સ્વીકાર કરવો જ રહ્યો, પરંતુ સમય આવી ગયો છે કે ડીઆરએસ અંગે ગંભીરતાથી ફેરવિચારણા કરવી રહી, કારણ કે તેમાં ઘણી ખામીઓ છે.”